संस्कृत विद्वानें दी इस त्री पीढ़ी च प्रो.गौरी शंकर ने जन्म लैता। अखनूरै दे कोल प्लांवाला गरां च इन्दा जन्म 12 मेई 1900 दे दिन होआ। इनें श्री रणबीर होई स्कूल च शिक्ष प्राप्त कीती। 1916 च मैटरिक पास कीती ते प्रिस आफ वेल्ज़ कालज च दाखल होए। 1920 च इनें बी. ए. पास कीती। इस्सै कालज च इनें प्रो. सिद्धेश्‍वर वर्मा हुन्दे कोला संस्कृत विद्‌‌या प्राप्त कीती। पंजाब युनिवरस्टी ने इनें गी संस्कृत च पैह‌्ली पोज़ीशन प्राप्त करने पर इक स्वर्ण पदक प्रदान कीता।